钦定古今图书集成/理学汇编/学行典/第091卷 > 薛瑄读书录 > 《知行》
## 钦定古今图书集成/理学汇编/学行典/第091卷 > 薛瑄读书录 > 《知行》

知行虽是两事，然行是行，其所知之理亦一也。《朱
子》曰：“知者，心之神明，所以妙众理而应万事也。”故知
不昧，斯能妙众理而应万事。日用之闲，知最为切要。
或茫不知理之所在，而应事不差者，鲜矣。但明其
理而不求诸事，则所明之理虚而无用；但求诸事而
不明其理，则所求之事未必皆出于理之正。必明其
理而“求诸事”，求诸事而明其理，俾理在于事皆有的
实；事合乎理而不违戾，斯理明事当，而知行两得矣。

非明则动无所之，非动则明无所用，《知行不可偏》。

废也。笃志力行而不知道，终是浅。知理而行者，
如白昼见路分明，而行自无所差错；不知理而行者，
如昏夜无所见而冥行，虽或偶有与路适会者，终未
免有差也。致知力行，惟在于实，一有不实，则不能
造其极矣。见得理明，须一一践履过，则事与理相
安，而皆有著落处。若见理虽明，而不一一践过，则理
与事不相资，终无可依据之地。曾点所以流于“狂”也。

虽明尽《五经》《四书》之理，而反诸身不诚，犹未有得。

也。有人谈道理，浩博无穷，至于心，则无实得处，故其
行事与所谈者无一句相合，即程子讥韩持国如谈
禅者是也。知到至处，人或可及；行到至处，人鲜能
及也。不知道，即不知所行之是非；理明心正，即
所见所行皆出于正。顺理而行，则直而易；逆理而
行，则曲而难。